Torrent demana mirar "qui hi ha darrere" dels recursos contra l'ajornament electoral\nActualitzat 19/01/2021 11:24 CET\nEl president del Parlament, Roger Torrent, ha demanat "mirar la traçabilitat i qui hi ha darrere" dels recursos que s'han presentat al Tribunal Superior de Justícia de Catalunya (TSJC) contra l'ajornament de les eleccions catalanes, i ha acusat el PSC de seguir criteris partidistes i electoralistes, perquè no hi està d'acord.\n"Hauríem de mirar la traçabilitat dels recursos, qui hi ha darrere. El que és clar, el que contrasta paradoxalment, és l'actitud d'Illa i del PSC, d'una banda ens diuen que millor que no hi hagi mobilitat i alhora insisteixen que sí o sí s'ha de poder votar", ha sostingut en una entrevista aquest dimarts de Ràdio 4 i La 2 que ha recollit Europa Press.\nTorrent ha defensat que el jutge haurà de justificar "molt bé" si s'accepten les cautelars contra l'ajornament i ha defensat que hi ha una causa més important, la salut de la ciutadania, que està, segons ell, per sobre de qualsevol altre criteri, sigui partidista o electoralista.\nRELACIÓ D'ERC I JXCAT\nEl president del Parlament ha apostat per fer un Govern com més ampli possible "però independentista i d'esquerres", i ha reconegut que això vol dir que ERC s'ha d'entendre amb JxCat, tot i que creu que els republicans sintetitzen millor que ningú aquests dos elements i per això volen liderar el nou executiu català.\nHa assegurat que "no hi haurà mai un acord polític amb el PSC", perquè estan a les antípodes d'ERC, i ha criticat que el Govern central no hagi derogat la reforma laboral, ni la llei Mordassa, i no hagi donat ajuts directes als qui més ho necessiten durant la pandèmia, segons ell.\n"Si aïllem les sigles, a Catalunya hi ha dues grans majories que hem de cohesionar: la majoria independentista i una altra majoria, encara més àmplia, dels favorables a l'amnistia i el referèndum", ha defensat Torrent sobre si ERC prefereix governar amb JxCat o amb els comuns.\nHa dit que aquestes dues majories s'han de mirar i han de ser capaces de cohesionar-se, ha afegit que tenen expressions parlamentàries diferents i que aquest consens s'ha de poder "materialitzar a nivell parlamentari i, si es pot, a nivell de Govern".\nSobre les paraules del vicepresident segon del Govern espanyol, Pablo Iglesias, que compara l'expresident Carles Puigdemont amb els exiliats franquistes, Torrent ha dit que li sembla una posició honesta, però "falta que després això es tradueixi en decisions concretes".


BASES DEL CONCURS DE PAELLES (DIUMENGE 25/01/15) | Assemblea de Joves de Sant Antoni\nBASES DEL CONCURS DE PAELLES (DIUMENGE 25/01/15)\nPublicat el 11/01/2015 per Assemblea de Joves Sant Antoni\nBases del concurs de paelles de la Festa Major de Sant Antoni 2015\nL’Assemblea de Joves de Sant Antoni convoca, dins de la programació de Festa Major, el concurs de paelles.\nEl concurs tindrà lloc el diumenge 25 de gener, a l’Avinguda Mistral (a l’escenari situat entre Entença i Vilamarí ).\nLes paelles concursants s’hauran de presentar davant jurat a les 14:30h. L’espai per cuinar les paelles estarà disponible des de les 10h. Tanmateix, la organització recomana presentar-se a les 11:30h (calculeu el temps que necessiteu per a tenir-la a punt!)\nPodran participar fins a 10 paelles diferents, per ordre d’inscripció. Es pot presentar de forma individual o col·lectiva. Les inscripcions s’han de comunicar a l’organització, via mail a: assembleajovessantantoni@gmail.com\nLes persones o equips que vulguin participar hauran de realitzar la seva inscripció fins el 20 de gener.\nEls participants rebran per part de l’organització una ampolla de butà, un cremador i taules per cuinar. Els ingredients, la paella i els estris de cuina necessaris els proporcionaran els concursants. Si comptes amb un cremador, des de l’organització agrairem que el portis.\nEl jurat estarà composat per un cuiner, un barman i la guanyadora del concurs de l’any passat. Per a la valoració es tindrà en compte la presentació, el sabor i la textura.\nLes paelles seran degustades a l’espai de festa de major de l’Avinguda Mistral (entre Entença i Vilamarí).\nS’estableixen dos premis que seran lliurats a la finalització del concurs. Els premis es donaran a les dues millors paelles .\nDes de l’organització convidem a tots els participants a compartir les paelles, més enllà del jurat i acompanyants, i així mostrar al barri la qualitat de la nostra cuina.


Dins el mes de Maig, sota la mirada amorosa de la Mare de Déu, ens reunim cada any per a reflexionar i celebrar la nostra realitat missionera, la presència de missioners menorquins en el món, col·laborant en la evangelització.\nEn aquesta ocasió, com els altres anys, la jornada de Menorca Missionera te dues vessants: la reflexió i la pregària i la col·laboració econòmica.\nLa primera, per a saber veure la nostra realitat integrada en la realitat de la missió universal de l’Església i per a saber trobar noves formes de participació de tota la comunitat cristiana en aquesta tasca evangelitzadora. La segona vessant és la de la col·laboració econòmica. Amb la col·lecta de la jornada “Menorca Missionera”, el secretariat pot donar una ma en algunes actuacions dels missioners, en petits projectes i fer front a les despeses de funcionament.\nPel que fa a la jornada de reflexió i celebració, aquest any ens trobarem als peus de la Mare de Déu del Roser, a la Parròquia d’Es Castell. Començarem la nostra trobada a les\n18:00 amb la presentació de dues experiències missioneres ben diferents: la primera i més recent, la d’en Josep Mercadal López, un laic que ha fet 6 setmanes a Rep Dominicana, compartint el seu saber com a actor i director teatral, per tal de facilitar la tasca de monitors, catequistes, mares i pares de diversos llocs de la Diòcesi de San Juan de la Maguana, convivint amb en Tomé Garriga, que és allà com a missioners des de fa temps. La segona experiència, ja de fa uns anys, és la de Berto Vidal, Rector d’es Castell, que ha fet 13 anys de tasca sacerdotal a la diòcesi de Lu5rín, al sud de Lima, a Perú.\nAcabarem la trobada celebrant l’Eucaristia amb la comunitat d’Es Castell, a les19:30 acabant la trobada després de la celebració.\nEn relació a la col·lecta, només recordar-vos que, a pesar de les necessitats que la atenció als afectats per la crisi gravíssima que patim, hem de mantenir-nos constants en la tasca de la evangelització, i que la col·laboració econòmica és imprescindible.\nCaldrà recordar en totes les celebracions de les comunitats tant la pregària pels nostres missioners com la destinació de la col·lecta dels dies 11-12 de Maig.\nPublicat per Secretariat Diocesà de Missions. MENORCA a 16:16


La lluita feminista és una eina imprescindible, revolucionària i col·lectiva - Created by Redacció malarrassa - In category: Destacats, Feminisme - Tagged with: #MeToo, #Yositecreo, 8 de Març, anarquisme, feminisme, heteropatriarcat, Kellys, sororitat - malarrassa - El periòdic independent i gratuït de Terrassa\nYou are here: Home / Destacats / Feminisme / La lluita feminista és una eina imprescindible, revolucionària i col·lectiva\nEl 2018 serà recordat per les moltes accions de rebuig dels col·lectius feministes contra el sistema heteropatriarcal imperant. La manifestació mundial del 8 de març va mostrar la força que tenen les dones com a col·lectiu, però no podem oblidar que la feina es fa cada dia, en cada barri i en cada col·lectiu arreu.\nLa manifestació del passat 15 de gener aplegà diversos col·lectius feministes de la ciutat. Foto Ana Mesa\nLa denúncia pública de la violència de gènere, les agressions sexuals, les violacions o els micromasclismes van agafar una nova empenta a partir del mes de març. Per posar alguns exemples, les dones del món de l’art es van revelar amb el hashtag viral #MeToo per denunciar abusos que havien patit a la feina (a Espanya va arribar sota el nom de #Cuéntalo), hi va haver manifestacions massives en contra de la sentència de La Manada amb el lema #Yositecreo i #NoesNo, el col·lectiu de les Kellys, format per dones que netegen en hotels amb sous més que precaris va reivindicar els seus drets arribant fins La Moncloa, el col·lectiu de treballadores domèstiques Sindillar va reclamar uns sous dignes i les temporeres migrants de Huelva van denunciar els abusos sexuals que patien i quedaven impunes.\nEl 2018 ha estat, sense cap mena de dubte, un any de conscienciació, reivindicació i treball encapçalats pels col·lectius feministes. Malgrat tot, aquest mes de gener de 2019 ja han assassinat 8 dones al nostre país. Tot això augmenta la lacra masclista que afecta a les dones i fa palesa la necessitat de no deixar de treballar ni un sol instant.\nDiversos col·lectius feministes es van ajuntar per lluitar plegats pels objectius, deixant de banda les seves diferències. També és cert, però, que el mateix sistema capitalista s’ha encarregat de generar una espècie de “moda del feminisme”, l’ha posat a l’ordre del dia i n’ha acabat creant un “producte”. En aquest sentit, el feminisme és una espasa de doble fil: està a primera línia de debat als mitjans de comunicació però corre el perill que els seus missatges i els seus conceptes es dilueixin a favor d’un discurs institucional i allunyat de les lluites feministes.\nMés enllà de les llengües, les nacionalitats o les banderes, el pes del gènere recau en totes i això representa un 49,6% de tota la població mundial, segons dades de Nacions Unides de l’any 2017. Si més no, tot apuntava a un gran canvi i es plantejava un moment on es podrien dur a terme grans avenços, però a finals de 2018 i després del l’inici amb l’ascens de Donald Trump al poder, el sistema patriarcal va contraatacar. A l’Estat Espanyol, les decisions judicials en casos com el de La Manada van posar en peu de guerra a les dones de tot l’Estat que van haver de sortir contínuament al carrer a protestar. Es van fer diversos comunicats i concentracions assenyalant directament la justícia patriarcal, sobretot posant damunt la taula el terme “cultura de la violació”. A més de demanar justícia, els lemes i comunicats van posar l’atenció en el “yo si te creo” i “aquí està tu manada”, dues mostres de suport que anaven dirigides exclusivament a la noia supervivent de la violació múltiple de La Manada. En el cas de les treballadores temporeres de Huelva es van repetir les mateixes mostres de suport.\nTal i com ens ha mostrat la Història, la part més conservadora del patriarcat reneix de manera agressiva i homòfoba per tornar a reconduir cap a les seves urpes tot allò que s’escapa del seu control. En el cas espanyol, els partits de dretes i d’extrema dreta han mostrat les seves cartes amb total impunitat i han fet palès (cap novetat) que un estat corrupte fa servir qualsevol eina perversa per mantenir-se en el seu tron de poder.\nDavant de tot això, el mes de gener ha començat amb molta feina per fer i les agendes dels col·lectius feministes estan plenes de propostes. A més a més, però, han de treballar amb les seves pròpies lluites que no poden deixar de posar el focus en els temes proposat per les forces patriarcals, com la desigualtat de salaris entre homes i dones o la invisibilització de les cures, entre moltes altres deficiències i desigualtats que patim només pel fet de ser dones.\nPel que fa a nivell local, el passat 14 de gener hi va haver una assemblea oberta i no mixta on hi estaven convidades totes les ciutadanes que volguessin participar en l’organització d’aquest proper 8 de març, independentment de si formaven part de col·lectius feministes o no. El dia següent i sota el lema #NiUnPasEnrere, la Comissió 8 de Març Terrassa, que agrupa les 18 associacions i entitats de dones feministes de la ciutat, el col·lectiu Las Periodistas Paramos 8M Terrassa i les Federalistes d’Esquerra de Terrassa, van convocar una concentració per recolzar les dones i noies andaluses a favor d’enderrocar els discursos feixistes i masclistes de VOX, que recentment ha donat suport a la investidura del govern de PP i Ciutadans a Andalusia. D’aquesta manera, la ciutat es va sumar a les més de 100 concentracions que hi va haver simultàniament arreu del territori espanyol. L’Atri de l’Ajuntament de Terrassa es va omplir de paraules i càntics reclamant la necessitat urgent de seguir lluitant sota el lema “El Feminisme serà la tomba del feixisme”.\nAnarquisme i feminisme, avui\nXerrada Història en femení: dones anarquistes (1870-1980), el passat 17 de gener a l’Arxiu Històric.\nLa setmana es va completar amb la taula rodona Anarquisme i feminisme, avui, una activitat programada al voltant de l’exposició Les dones a l’Anarquisme espanyol, organitzada per la CGT de Terrassa. La conferència i el debat van girar entorn de tres punts de vista que trobaven camins comuns, malgrat algunes diferències en el discurs. L’acte va fer palès el moment delicat en què es troben els feminismes i altres lluites sobre els nostres drets davant un estat polític i econòmic opressor. Alhora, però, es va fer èmfasi en una mirada encoratjadora cap a la lluita latent que s’està organitzant a escala mundial i que està creant una gran xarxa de sororitat entre les dones d’arreu del món.\nAmb aquesta agenda frenètica d’accions a escala global i a sis setmanes del 8 de març, està clar que serà una cita cabdal però no única en l’agenda del feminisme, que té lluita per estona.


Un museu, mil trames | XATIC\nAra fa 75 anys es posaven els fonaments d’un dels pilars culturals de la ciutat. L’any 1946 es formava l’embrió del Centre de Documentació i Museu Tèxtil, gràcies a la sensibilitat de particulars com l’empresari i financer Josep Biosca Torres i l’industrial terrassenc Josep Badrinas Sala, els quals van adquirir la col·lecció de teixits del barceloní Ignasi Abadal Soldevila. Aquesta va ser la primera puntada per crear el museu més antic de Terrassa i el primer centre especialitzat de l’Estat espanyol, que es posava al servei d’estudiants, empresaris i artesans.\nAvui el Museu Tèxtil és un entramat molt complert que interactua amb la ciutadania des dels diversos serveis que ofereix. Volem celebrar amb vosaltres la trajectòria de l’entitat i per això us convidem a visitar la nova exposició “Un museu, mil trames”.\nA l’exposició hi trobareu un recorregut per la història del museu i la presentació de les millors peces que conservem: teixits, indumentària, complements i mostraris industrials que relaten la importància del teixit i la moda, per a la humanitat i al llarg de la història.\nPer a més informació podeu contactar amb: auladidactica@cdmt.cat / 93 731 52 02.


Xevi Pons (C2 - PCR Sport) millor impossible en el Grandvalira Circuit.\nEl Citroén C2 de l’equip PCR Sport, pilotat per Xevi Pons, es va mostrar imbatible en la tercera cita de les GSeries BPA 2013. Xevi va arrodonir una espectacular actuació en la qual va saldar totes les sortides a la pista amb la primera posició en les diferents classificacions.\nDoblet de PCR Sport a la segona cita de les GSeries BPA 2013.\nXevi Pons (Citroën C2) va aconseguir el seu primer triomf en el Grandvalira Circuit després de ser molt regular en les mànigues qualificatives i protagonitzar una bona remuntada en la final que va tancar la G2 de la present temporada.\nXevi Pons en el podi del Grandvalira Circuit.\nUna temporada més arriben les GSeries BPA i PCR Sport ha estat fidel a la cita del campionat andorrà de pilotatge sobre gel. Xevi Pons, que era un dels debutants en el traçat andorrà, va completar una gran actuació al volant del Citroën C2. Aquesta actuació es va veure recompensada amb la segona posició de la classificació final de la categoria de 4 rodes motrius a 1 punt del triomf en aquesta categoria. A més de ser el millor entre els vehicles de classe Turisme G.


Bloc | ERRE DE VIC 1952 - Part 3\nEl dinar perfecte pel dia de Reis\nJa vénen els Reis! Cada casa viu aquest dia a la seva manera, però en la majoria es coincideix en una cosa: és un dia per gaudir en família. Sobretot quan hi ha nens a la llar, el temps que es passa amb ells és vital.\nLlevar-se al matí, descobrir que els camells s’han menjat la llet, les galetes i les mandarines que els deixem a la nit, i que hi ha regals en les nostres sabates és un moment màgic. Després arriba el moment d’obrir els regals, de veure les caretes somrients dels nens, i de gaudir veient com es diverteixen amb les seves noves joguines.\nEn aquests moments, comptar amb un aliat com Erre de Vic a la cuina, és molt important. I una de les últimes incorporacions a la família, el pollastre de pagès farcit de prunes, poma i ceba, és el plat ideal.\nEstà preparat i llest per escalfar i menjar, mantenint tot el seu sabor i propietats nutritives. És, com tots els nostres productes, un pollastre de corral criat de la forma més natural. Gràcies al seu sucós farcit, el nostre pollastre és un plat deliciós i tan ràpid i fàcil de preparar que és perfecte per a aquests dies en què cuinar no és una prioritat.\nEl procés d’elaboració del pollastre es realitza de la manera tradicional, amb tècniques artesanals i, per descomptat, és apte per al consum per intolerants al gluten.\nA més, ara que el Nadal ja està acabant, és el moment de començar a cuidar la dieta altra vegada. El pollastre de pagès farcit és equilibrat, suau i lleuger, però manté aquest halo tan nadalenc d’un plat tradicional que s’ha vist a la taula generació rere generació.\nEl nostre pollastre és un plat principal fantàstic per al dia de Reis, però és una bona idea posar alguns entrants per compartir.\nEl nostre suggeriment és preparar una mousse de pernil cuit curat, un saltat de bolets, pernil i brioix i uns carbassons farcits de pernil cuit, tres plats festius i lleugers que acompanyaran al pollastre farcit amb un gust espectacular mentre tenen cura de la dieta de tota la família.\nEl pollastre de pagès farcit es pot presentar en el seu propi suc, o acompanyat d’alguna salsa lleugera, per completar un plat d’excel·lent.\nSeguim treballant i innovant per presentar nous productes, que facilitin la vida de les famílies, i que els aportin tots els valors nutricionals que necessiten, sempre mantenint la més alta qualitat i utilitzant ingredients naturals i de proximitat.\nEls millors desitjos per a un 2017 de qualitat i sense al·lèrgens\nArribem al final del 2016, i toca fer balanç. Ha estat un gran any, en què hem pogut seguir treballant dur per aconseguir arribar cada dia a més cases amb els nostres productes cada vegada més sans.\nEls nostres reptes per al 2017 passen per millorar els nostres processos, per fer-los encara més ecològics. La cura del medi ambient és tan important per a nosaltres com la cura de la teva salut, així que seguirem posant tot el nostre esforç en això.\nElaborats més sans, més equilibrats encara, per descomptat sense al·lèrgens. Aquesta és la nostra prioritat en aquest nou any que entra, seguir revolucionant el pernil cuit curat, fer-lo encara més exquisit, seguir sent un producte imprescindible la vostra llista de la compra.\nPer descomptat, també volem ampliar el nostre catàleg de productes. És molt important per a nosaltres poder oferir-te una àmplia gamma d’elaborats, perquè puguis tenir més opcions, i la teva dieta sigui cada dia més sana i natural.\nEl rei de la casa seguirà sent sens dubte el pernil cuit curat, el nostre producte estrella, aquell que amb tot l’afecte vam començar a elaborar el 1952. El camí ha estat llarg des de llavors, més de 60 anys donen per a molts avenços, i la majoria d’aquests no han fet sinó millorar el sabor i qualitat del nen mimat de la casa Erre de Vic.\nAlhora que mimem el nostre pernil cuit curat, continuarem investigant i aviat veuràs interessants novetats que sorprendran sobretot al teu paladar.\nPer descomptat, aquest 2016 no hauria estat tan fantàstic sense la teva ajuda i la teva confiança. Tot l’equip de Erre de Vic volem agrair-te que hagis estat al nostre costat un any més, creient en una alimentació natural, artesana i tradicional, donant suport a les empreses locals, que fem servir productes de la zona per seguir creixent en comunitat.\nEsperem seguir comptant amb la teva afecte durant el 2017, nosaltres prometem donar-te sempre els millors productes, seguir innovant, avançant i millorant encara més la qualitat.\nFeliç any nou! Que ho gaudeixis en la nostra companyia, amb el millor sabor.\nEls productes estrella per aquest Nadal\nQue importants són els aliments sans i naturals per Nadal! Més que mai, és una època de l’any en què cuidar-se adquireix un major sentit, ja que la tendència és preparar plats molt calòrics i elaborats, de difícil digestió.\nLa nostra gamma de productes són ideals per oferir una dieta nadalenca més equilibrada, sense perdre l’exquisidesa que en aquestes dates tant ens agrada. El nostre producte exquisit per excel·lència és el pernil cuit curat trufat. Té la mateixa qualitat que el pernil cuit curat més tradicional, però amb el toc sofisticat de la tòfona, un sabor irresistible que sorprendrà a tot el que ho provi. Els elaborats són sempre una bona idea per posar al centre de la taula i picar, i per això, disposem de la nostra gamma de pernil, gall dindi i pollastre cuit curat, elaborats de manera tradicional i artesanal, que aporten els millors nutrients per a una dieta saludable. El nostre bacó també pot ser un aliat per a una dieta sana per Nadal. Hi ha multitud de receptes nadalenques en què es pot utilitzar el bacó, com la quiche lorraine, l’empanada de bacó i dàtils o la crema de carabassa amb escamarlans i cansalada. La pasta fresca farcida amb salsa és també una excel·lent idea per aquestes festes, ja que es prepara de manera ràpida i fàcil, i, acompanyada d’una salsa de temporada com pot ser una de bolets o de carabassa, és una opció de plat principal espectacular.\nEns encanta compartir la millor gastronomia, i estem segurs que és un regal amb què sorprendre per Nadal. Tant per fer un detall d’empresa com per regalar a un familiar o amic, les nostres caixes gurmet són una opció exquisida i diferent. La caixa Excel·lent Porc conté un pernil cuit curat ecològic, un pernil cuit curat Duroc, dos packs de salsitxes Frankfurt saludables (de pernil i ecològiques) i quatre packs de llescats. Per als que prefereixin la carn de pollastre o gall dindi, disposem de la caixa Excel·lent Au, amb un tac de pollastre cuit brasa i un tac de gall dindi cuit natural, salsitxes de pollastre i de gall dindi, i llescats. I per no perdre el millor de cadascuna de les nostres especialitats, es pot optar per la Caixa Excel·lent Mixta, una gran selecció dels nostres millors productes, en un estoig de luxe a punt per regalar.\nSón moltes les possibilitats de fer un Nadal més sa i saborós amb els nostres productes, demostrant que cuidar l’alimentació i gaudir de la millor gastronomia nadalenca no estan renyits.\nNou pernil cuit curat amb mel, únic al mercat espanyol\nERRE DE VIC, 1952 acaba de llançar al mercat el pernil cuit curat amb mel, únic amb aquestes característiques del mercat espanyol. Aquesta nova proposta combina el singular sabor dolç de la mel de mil flors amb el del pernil cuit curat. El nou producte és una proposta ideal per a entrants o aperitius i també per a plats més elaborats. Es presenta en peces senceres de 4 kg o llescat en paquets de 100 grams.\nAquesta varietat se suma a la gamma de productes de pernil delicatessen ERRE DE VIC, 1952: pernil amb panses, amb tòfona o macerat amb vi. Tots els pernils són sense gluten, lactosa, soja, saboritzants ni aromes artificials afegits.\nLes matèries primeres, de gran qualitat, reben un tracte curós en tot el procés d’elaboració per reduir-ne la manipulació i oferir un producte cent per cent natural.\nPer Nadal, pollastre de pagès farcit de poma i prunes\nAprofitant les festes nadalenques, ERRE DE VIC, 1922 presenta el nou pollastre de pagès farcit de poma, ceba i prunes, un plat preparat ideal per a celebracions.\nLa seva prèvia cocció lenta al forn fa que estigui a punt per servir amb només 15 minuts. De la bossa, al forn, i del forn, al plat. El pollastre es ven en peces de 2,5 kg aproximadament i es calcula que en poden menjar entre 6 i 8 persones.\nAmb aquesta proposta l’empresa continua la seva aposta pel menjar sa i equilibrat.\nPer aquestes festes guanya temps i sabor amb el pollastre de pagès farcit d’ERRE DE Vic, l’autèntic sabor tradicional del pollastre per gaudir amb els teus!\nAliments ecològics: avantatges d’una dieta més saludable\nDesprés de molts anys en què el menjar es va omplir d’additius, conservants i colorants, ara tendim a cuidar molt més la nostra alimentació, amb productes elaborats de manera tradicional i molt més natural.\nL’alimentació ecològica es refereix a la producció de provisions mitjançant sistemes naturals, que no utilitzen cap producte químic de síntesi com pesticides, herbicides químics, hormones de creixement o fertilitzants artificials. A més, s’utilitzen materials orgànics, naturals i reciclats a més de treballar sota el principi de la rotació.\nEls aliments ecològics tenen molts beneficis per a la salut, entre ells:\n– Les verdures tenen menys aigua que les clàssiques, pel que són més consistents i satisfan més la fam\n– Algunes fruites i verdures contenen més vitamina C, ferro i magnesi\n– Els cereals tenen més proteïnes\n– Les carns i els lactis tenen una major presència d’Omega 3\nÉs fàcil reconèixer quan un producte és ecològic, perquè el seu etiquetatge ha de ser fàcilment visible en l’envàs i ha de contenir una referència a l’organisme de control que certifica aquest producte.\nÉs una norma que per descomptat, compleixen tota la nostra gamma de productes ecològics.\nDes de l’any 2008, la nostra empresa compta amb el segell ecològic que atorga la Unió Europea corroborat pel Consell Català de Producció Ecològica Agrària (CCPAE) per al nostre pernil cuit curat.\nLa nostra forma de treballar, de manera artesanal i tradicional, i la cura per les matèries primeres ens han fet ser una de les primeres empreses a aconseguir aquest segell, i cada any anem incorporant nous productes al nostre catàleg.\nA més del pernil cuit, també tenen el segell de garantia del CCPAE les salsitxes tipus Frankfurt, el bacó i la pasta fresca.\nTots ells són a més, aptes per a celíacs, i no contenen al·lèrgens com cacauets, api, mol·luscs o làtex.\nSempre ha estat la nostra preocupació el aconseguir que els nostres productes siguin saborosos a l’una que sans, i és una cosa que vam aconseguir amb la gamma ecològica.\nPer això, tots els nostres proveïdors comparteixen amb nosaltres la mateixa filosofia de la cura de la salut de les persones. Creem complicitats amb aquelles altres empreses i col·lectius que aposten per oferir matèries primeres de gran qualitat per a millorar la vida de les persones, tenint cura de la seva salut i del seu benestar.\nUn altre dels avantatges de l’elaboració de productes ecològics és que, en usar materials reciclats i zero productes químics, es contamina menys, pel que es tanca el cercle saludable.\nSi estàs pensant en millorar la dieta de la teva família, compta amb els nostres productes com els aliats perfectes per a una dieta ecològica i beneficiosa per a la salut.\nMenja sa sense perdre temps a la cuina\nCom el nostre compromís per una dieta saludable no està renyit amb el de fer-nos la vida més senzilla, hem desenvolupat una gamma de productes saludables, saborosos i fàcils de preparar.\nDisposar de poc temps per cuinar no ha de ser necessàriament equivalent a menjar malament o de sucumbir a productes elaborats amb una gran aportació calòrica i un baix valor nutritiu. Hi ha plats igualment fàcils de preparar, que ens portaran tan sols uns minuts, i amb els quals aconseguirem mantenir una dieta sana, i que no tenen, a més, d’al·lèrgens i gluten.\nPastassana va ser creada per a qui busca tenir cura de la seva salut sense renunciar al plaer de l’alta gastronomia i va ser la primera pasta fresca sense gluten d’Espanya.\nCom tots els nostres productes, els raviolis de Pastassana s’elaboren de manera tradicional, i amb verdures fresques de temporada. Com que no conté gluten ni altres al·lèrgens (a excepció de l’ou) és molt més digerible i apta per a celíacs.\nTambé disposem d’altres varietats de pasta, com espirals, tallarines o macarrons, amb o sense verdures, un ampli catàleg que inclou també la nostra gamma d’ecològics.\nUn altre plat que ja és part de la nostra cultura popular és la pizza. I si és tan popular … per què no fer-la saludable? Aquest va ser el nostre pensament quan vam crear la gamma Pizzassana. Elaborades amb una combinació de cereals mediterranis d’alta qualitat que no contenen gluten, les pizzes de Pizzassana són molt fàcils de digerir i aptes per a celíacs i aporten alguns dels nutrients essencials en el marc d’una dieta sana, variada i equilibrada.\nLa nostra proposta és variada, acurada i saborosa: margarida, xampinyons, pernil cuit, bacon, gall dindi, espinacs … totes elles preparades amb els nostres productes més frescos. ¿El millor? La rapidesa amb què es prepara, 6 minuts en forn i llista per menjar.\nTambé hi ha altres moments més especials, que requereixen de plats més elaborats, però igualment ràpids i fàcils de preparar. Per a aquests dies, Cuinassana és la solució.\nSigui assaborint uns canelons tradicionals, un lasanya o amb una reconfortant crema de verdures, els nostres plats passen de la nevera a taula en tan sols uns minuts.\nLa investigació i innovació és un dels nostres més forts fonaments, i gràcies a elles podem posar a taula els productes preparats més sans del mercat.\nSalut i sabor esdevenen sinònims en la nostra Pastassana, Pizzassana i Cuinassana.\nSi estàs pensant en oferir un sopar per família o amics, un dels productes que no poden faltar a taula és el nostre pernil cuit curat.\nAvui et volem ensenyar com presentar adequadament el nostre pernil cuit curat a taula, perquè, a més de deliciós per al gust, ho sigui també per a la vista. Pren nota d’aquests consells, i sorprendràs als teus convidats:\nLa temperatura ideal per al nostre pernil és la de l’ambient, així que, si ho tenies a la nevera, treu-lo 10 minuts abans de servir-lo. La degustació serà molt més agradable al paladar.\nNo presentis el pernil cuit curat en el mateix recipient juntament amb altres aliments: els sabors es poden barrejar, i perdríem l’oportunitat de gaudir-tal com ha estat concebut. Si penses posar a taula els nostres curats amb panses, macerats amb vi Cabernet Sauvignon o amb tòfona, posa’ls cada un en una taula o plat. Així, cadascú tindrà el protagonisme que mereix, i mantindrà intacte el seu gust.\nPresenta les fines rodanxes lleugerament doblegades, o formant rotllets, facilita al màxim al comensal la tasca de menjar-se’l o posar al seu plat. Col·loca una cullera i una forquilla, a manera de pinça, perquè cada convidat pugui servir-se’l.\nEl protocol diu que cada comensal haurà de dur-la rodanxa al seu plat, i tallar-la amb ganivet i forquilla. Si el pernil cuit curat s’ha col·locat sobre una torradeta de pa, si es permet agafar amb les mans. Cada casa té els seus costums, així que no sempre cal seguir el protocol, si estem en família o amb amics propers.\nVisita el receptari de la nostra web (www.erredevic.com), i troba un munt de receptes per preparar el pernil cuit que no deixaran indiferent als teus convidats. En mousse, a la planxa, al whisky, saltat amb bolets … són només algunes de les idees que tenim per a tu, i que t’ajudaran a treure-li el màxim partit als nostres deliciosos productes.\nQuè et semblen aquestes idees? Sols acompanyar els teus sopars amb el nostre pernil cuit curat? Com sols presentar-lo? Ens encantaria conèixer les teves receptes i idees, hi ha tantes possibilitats diferents!\nProductes artesanals, ecològics i sense al·lèrgens\nDes dels nostres començaments, el 1952, la nostra màxima preocupació ha estat la de mantenir el millor sabor a cadascun dels nostres productes, barrejant els processos més tradicionals i artesanals de cuinat amb la investigació en el manteniment dels més alts estàndards de qualitat.\nGràcies a la innovació que portem posant en pràctica durant 60 anys, hem pogut crear productes tan naturals que s’adapten a totes les dietes. Som pioners en oferir delicatessen de temporada, elaborats ecològics, sense al·lèrgens, sense gluten … Només un departament de R + D + I com el nostre podria haver aconseguit alguna cosa semblant.\nLes delícies ecològiques són un dels nostres majors orgulls. Des de l’any 2008, comptem amb el segell ecològic que atorga la Unió Europea corroborat pel Consell Català de Producció Ecològica Agrària (CCPAE) per al nostre pernil cuit curat.\nAmb el temps, altres productes com les salsitxes de Frankfurt de pernil, la cansalada o la pasta fresca han anat aconseguit aquest segell de garantia.\nTots aquests productes són elaborats seguint uns estrictes protocols, per assegurar la màxima qualitat i la nul·la presència d’elements com gluten, ou, lactosa, grans de sèsam i altres productes, que poden originar al·lèrgies alimentàries.\nAixí, pots estar tranquil. Tant si ets celíac com si no toleres la lactosa, pots menjar els nostres ecològics i gaudir de tot el seu sabor. Perquè no només estem compromesos amb la teva salut, sinó també amb la cura del medi ambient, el nostre catàleg de productes ecològics segueix creixent, i és la nostra responsabilitat seguir ampliant any rere any.\nDes de meitat del segle passat fins als nostres dies, no només hem millorat els processos gastronòmics, sinó que també hem ampliat la nostra llista de delicatessen, per satisfer els paladars més tradicionals, i també als més sibarites.\nBrindem al consumidor opcions exquisides que barregen les nostres carns de qualitat amb fruites de primera qualitat; combinacions de dolç i salat, intenses i sofisticades, ideals per sorprendre amb detalls i en les celebracions.\nEls nostres pernils cuits curats amb panses, macerats amb vi Cabernet Sauvignon o amb tòfona són un clar exemple de la nostra aposta per propostes suggerents, que no deixen indiferent al comensal.\nI si necessites una dieta baixa en sal, també tenim una gamma que s’adapta a les teves necessitats. El pernil cuit curat, el gall dindi a la brasa o el pollastre cuit són productes llestos per incorporar-se als menús i dietes que necessiten una ingesta reduïda d’aquest mineral, des dels nens més petits fins a persones amb problemes de salut com la hipertensió.\nJa has tastat tota la nostra àmplia gamma?\nErre de Vic a la II Nit del Gourmet Català\nEl Palau de Pedralbes va acollir el passat 3 d’octubre la segona edició de la Nit del Gourmet Català, que l’any passat es va celebrar al Mercat del Born Centre Cultural. Després de l’èxit obtingut a la primera edició, el Clúster Gourmet de Catalunya ha volgut fer de la Nit del Gourmet Català un referent del sector.\nDurant l’edició hi vàrem presentar les propostes més gourmet prop de 40 elaboradors de tot el territori català. Repartits per les estances de Palau, on a més vàrem oferir a tastar els nostres productes als convidats i els hi vàrem presentar les nostres darreres novetats.\nDurant la II Nit del Gourmet Català, es van entregar els Premis Gourmet Català de l’any al restaurant Celler de Can Roca, el Premi al Soci al Creixement Empresarial per a la seva innovació a Pastoret i el Premi al soci al Creixement Empresarial per al seu procés d’internacionalització a Sant Aniol.\nDesde Erre de Vic aprofitem per felicitar als 3 guanyadors!\nErre de Vic no hi podíem faltar estant part de l’equip, l’Esther, la Pilar i l’Ignasi. Donant a conèixer i tastar els productes més gourmet que com és habitual, varen ser tot un èxit. Un producte elaborat de manera artesanal i en el que prioritzem sempre la qualitat.\nGran èxit de la II Nit del Gourmet Català que es consolida com a punt de trobada de referència del sector gourmet de Catalunya, promovent el producte, la seva tradició, l’origen i el territori.


La Seu Vella acollirà les Noces Reials de Ramon Berenguer IV i Peronella d’Aragó\nAquesta proposta cultural està organitzada per l'Associació de Moros i Cristians de Lleida, que reprèn la seva activitat després del confinament\nsetembre Lleida Moros i Cristians Noces Reials\nL’Associació de la Festa de Moros i Cristians de Lleida celebra aquest diumenge 27 de setembre la catorzena edició de la recreació de les Noces Reials de Ramon Berenguer IV i Peronella d’Aragó\nL’activitat es farà a la nau central de la Seu Vella a partir de les 18.00 hores\nEs tracta del primer acte públic que l’Associació realitza després que la pandèmia obligués a cancel·lar la Festa de Moros i Cristians del mes de maig.\nLes entrades es van exhaurir en poc més d’un dia. En total només podran ser 160 cadires, un 30% de l’aforament de la nau central. I s’ha creat una llista d’espera per part de l’Ajuntament de Lleida, que és qui gestiona la inscripció obligatòria, per si a darrera hora hi ha vacants disponibles.\nLa representarà comptarà amb un protocol per garantir la seguretat sanitària dels participants i del públic. D’aquesta manera, hi haurà un control d’accés i un circuït d’entrada i sortida. L’accés es farà per la porta d’acollida de visitant del monument. Tanmateix, hi haurà control de mascaretes, rentat de mans i temperatura, i un segon control d’accés segons el llistat d’inscripció. En acabar, la sortida es farà per la Porta dels Fillols.\nEn total, més de mig centenar de festers participaran en les diferents escenes de la recreació d’aquest fet històric que retorna Lleida a l’any 1150, quan el mateix espai del Turó de la Seu Vella va acollir l’enllaç entre el Comte de Barcelona i la filla del rei d’Aragó.\nFinalitza el camp de treball de la Fundació Verge Blanca al Castell de Gardeny


Ribó: “Continuem les Falles d'una manera absolutament normal”\nImatge de la mascletà d'este dimecres\nL'alcalde de València reitera que les falles continuen amb normalitat respecte a l'alerta per coronavirus\nL'alcalde de València, Joan Ribó, reitera que les falles continuen amb normalitat: mascletá, planta i tots els esdeveniments fallers segueixen avant malgrat l'alarma pel coronavirus. Preguntat per això, l'alcalde ha insistit aquest dijous que, de moment, des del Ministeri de Sanitat no se'ls ha informat de res: “Continuarem amb les falles de manera absolutament normal”, insisteix el primer edil.\nRecordem que Sanitat ha informat en el balanç d'aquest dijous al matí que són ja tres els morts per coronavirus a Espanya, i 234 els contagiats. Respecte a l'última víctima mortal, ha sigut una dona de 99 anys a Madrid, recordem que el primer va ser un home de 69 anys a meitat de febrer a València i el segon, un home de 82 anys aquest dimecres a Biscaia.\nMentrestant, continuen degotant les confirmacions per COVID-19 a Espanya: Galícia i Aragó han confirmat els seus primers contagis, per la qual cosa només queden Múrcia, Ceuta i Melilla lliures del virus de moment. En total, ja hi ha més de 234 contagiats, tres d'ells xiquets, encara que Sanitat descarta tancar els col·legis.


dilluns, 27 de juny de 2016 14:47\nEmiliano Moro al centre de la imatge.\nEmiliano Moro revalida el títol de Campió d’Espanya en pes\nL’esportista veterà gavanenc ha aconseguit l’or en aquesta prova amb una marca de 10.94 i la medalla de plata en llançament de disc amb un distància de 37.07\nL’atleta de Gavà Emiliano Moro ha tornat a destacar en la 51ª edició del Campionat d’Espanya de Veterans celebrat, aquest cap de setmana, al ha revalidat el títol de Campió d’Espanya en llançament de disc amb una marca de 10.94. Moro també ha aconseguit la medalla de plata en llançament de disc amb una distància de 73.07, i quedant-se a només 2 centímetres d’assolir l’or.\nEn total, més de 2.400 atletes van prendre part des de divendres, i fins aquest diumenge en aquest trofeu a l’Estadi Municipal de Atletismo Manolo Jaén. Entre els inscrits destacaven atletes de la talla de Concha Montaner, amb una marca de 6.46 metres en salt de longitud aquesta temporada.\nDarrera actualització de dilluns, 27 de juny de 2016 14:50


Aquest document, impulsat per l’Associació pel Dret a Morir Dignament, defensa la llibertat a la vida com a un dret reconegut en la declaració dels drets dels humans i les lleis que regulen la decisió de morir o dels tractaments pal·liatius.\nLa declaració universal dels Drets Humans (1948) assenyala en el seu article primer que “tots els éssers humans neixen lliures i iguals en llibertat i en drets”. Així mateix, la Constitució espanyola (1978) al seu article 10 declara el dret a “la dignitat de la persona i el lliure desenvolupament de la seva personalitat”. Per la seva banda, l’Estatut d’Autonomia de 2006 manifesta: “Article 20. Dret a viure amb dignitat el procés de la mort. Totes les persones tenen el dret de rebre un tractament adequat al dolor i cures pal·liatives integrals i a viure amb dignitat el procés de llur mort.\nNo obstant tot això, l’article 143.4 del Codi Penal espanyol encara penalitza, si bé rebaixant les penes, a la persona que ajudés a morir a una altra. L’experiència de l’Associació pel Dret a Morir Dignament (DMD), obtinguda a partir de l’atenció personalitzada a centenars d’homes i dones al llarg dels darrers anys, permet afirmar que massa persones continuen patint un sofriment innecessari al final de la seva vida per:\n– Desconeixement d’aquestes lleis per una part del personal sanitari.\n– Desconeixement per part dels pacients i del seu entorn dels seus drets o de com exercir-los, incloent-hi tot el relatiu a l’elaboració prèvia del Document de Voluntats Anticipades (testament vital).\n– Dificultat d’accés als equips de cures pal•liatives per desinformació d’una part del personal sanitari o per manca de recursos suficients per atendre a tota la població.\n– Penalització de l’ajuda a morir de l’article 143.4 del Codi Penal espanyol.\nÉs per tot això que l’Ajuntament de Palamós va aprovar aquesta moció on s’afirma que la llibertat de la persona no s’ha de perdre en cap moment de la vida, ni tampoc en el procés final que ens porta a la mort.\nAquest acord destaca donar suport, defensar i divulgar el dret de les persones a ser assistits al final de la vida segons els desigs expressats en la seva Declaració de Voluntats Anticipades (DVA), i demana al Parlament legislar per oferir a la ciutadania la possibilitat de signar el DVA davant d’un funcionari públic municipal i demana al Govern la simplificació del tràmit en els centres de la seva competència.\nLa moció aprovada destaca també la necessitat de continuar mantenint l’assistència de Programes d’Atenció Domiciliària i Equips de Suport (PADES), així com reforçar i millorar els serveis de pal·liatius domiciliaris al municipi amb l’augment de servei d’atenció a domicili (SAD), en cas que sigui necessari, per a les persones ateses pels equips de PADES.\nAquest document dóna suport a la proposta del Parlament de Catalunya al Congreso de Diputados sobre la despenalització de l’eutanàsia i el suïcidi mèdicament assistit, i insta el Govern a complir el més abans possible amb els acords del Parlament recollits a la Moció 91/XI de 26 de gener de 2017.\nL’Ajuntament de Palamós també assumeix la responsabilitat de dotar d’informació i formació específica als treballadors i treballadores municipals, en particular als serveis socials, centres culturals, Oficines d’Atenció Ciutadana (OAC), centres municipals de salut, policia municipal, residències, centres de dia, assistència a domicili, etc, sobre els drets de la ciutadania al final de la vida i el DVA.\nEn aquest sentit també s’inclourà l’associació DMD Catalunya (DMD-Cat) en (consells sectorials o d’altres òrgans de col·laboració ajuntament-entitats que corresponguin) i donar-los suport per treballar amb els centres educatius per potenciar activitats de reflexió entorn al dret a una mort digna entre la gent jove del municipi.\nPer últim aquest document aprovat estableix amb l’associació DMD-Cat, un acord de col·laboració per a la divulgació entre la població i la formació necessària entre el personal municipal. En aquest sentit, es donarà visibilitat i suport als actes que porti a terme DMD-Cat al municipi i a altres punts d’informació municipal per a la divulgació del material de DMD-Cat o el que pugui elaborar el mateix ajuntament.


Parròquia Crist Rei - Reus: Cada dia de Quaresma és un regal i un goig (XXXIV)\nCada dia de Quaresma és un regal i un goig (XXXIV)\nPel dimarts de la 5a. setmana de Quaresma...\nConsells per a la Setmana Santa\n1. Anar a rebre el Sagrament de la Penitència. Preparar-lo bé i escollir un bon confessor. Tenir goig d’anar rebre aquest Sagrament.\n2. Programar de manera personal o familiar la celebració de la Setmana Santa. No es pot improvisar. On celebrarem la Pasqua aquest any? Quina pregunta més cristiana és aquesta!\n3. Distingir entre els Actes litúrgics i l’escenografia de la Setmana Santa (processons, Via-crucis...). La Pasqua se celebra en la Litúrgia, no en la pietat del poble de Déu a través de les manifestacions religioses de les processons, (que, per altra banda, ajuden i no s’han de menysprear). Per exemple, és una gran equivocació pensar que el Via Crucis del Divendres Sant substitueix la celebració de la Passió i Mort del Senyor.\n4. Desitjar que vingui el sant dejuni del Divendres Sant. No hi ha cap Església cristiana que no dejuni el dia de la Mort del Senyor. Tampoc deixar passar el Divendres Sant sense venerar amb un sentit d’adoració intens la Creu de Jesús.\n5. Escollir un mateix lloc de la celebració de la litúrgia pasqual. El Tríduum de la Setmana Santa (dijous, divendres i diumenge) encara que siguin diverses celebracions són una de sola. Habitualment ha de ser la pròpia parròquia (és casa nostra). No és bo canviar de lloc de la celebració (avui aniré aquí, demà aniré allà, segons l’horari i l’oportunitat), és així perquè els mossens preparem les celebracions pasquals com un tot. Cal escollir segons l’estil de la comunitat en la qual un s’hi troba bé i l’ajuda. És sempre una raó barata el criteri: «Aquest mossèn m’agrada més com ho fa». No es tracta d’això, es tracta del Senyor Jesús.\n6. Pregar intensament per aquells a qui la mort i la resurrecció del Senyor deixa indiferents. Ell també els estima, també mor per ells. Demanar per ells la gràcia de la fe.\n7. Crear un clima de pregària i de disposició interior abans de començar els Oficis litúrgics i donar testimoni de pregària i de recolliment.\n8. Desitjar la celebració del Diumenge de Pasqua, ja sigui en la Nit Santa de la Vigília o del Diumenge, i tenir la certesa de què aquell dia haig d’estar radiant de joia, no per res que sigui meu o de fora meu, sinó perquè el Crist ha ressuscitat.\n9. Que els padrins felicitin els seus fillols i filloles el dia de Pasqua. És el dia que recordem el baptisme.\n10. Desitjar de manera radiant a tothom una Joiosa Pasqua i acompanyar cada felicitació d’una pregària. Recordar-nos també del Papa Francesc i de tota l’Església.\nEscoltem la música de Taizé, que ens ajudarà a preparar-nos per a aquests dies que s'apropen\nEtiquetes de comentaris: Música, Pregària, Quaresma, Rafael Serra, Reflexió


ERC Mataró denuncia que l'empresa de neteja barreja el rebuig i l'orgànica\nInicioMataróERC Mataró denuncia que l’empresa de neteja barreja el rebuig i l’orgànica\n21 maig, 2019 Josep Lluís Vidal Mataró, Portada, Societat 0\nERC denuncia que a Mataró es barreja rebuig i orgànica. Foto: ERC\nEsquerra Republicana de Catalunya (ERC) de Mataró ha denunciat en un comunicat que l’empresa que presta el servei de recollida de la brossa a la ciutat ha tornat a barrejar en un sol camió les fraccions de rebuig i l’orgànica.\nEn un vídeo publicat al web de la formació política es pot veure com uns operaris aboquen en el mateix camió els contenidors de la fracció de rebuig (contenidor gris) i de l’orgànica (contenidor marró). Segons ERC, el vídeo va ser enregistrat el passat dissabte 19 de maig al polígon del Pla d’en Boet.\nEn el comunicat, ERC explica que ja fa aproximadament un any van fer públic un altre vídeo denunciant uns fets similars a la plaça de Cuba. Critiquen que en el seu moment el govern municipal responsabilitzés només a un treballador de l’empresa. Afegeixen que, amb aquests fets recents, “han deixat tocada per molt de temps l’autoritat moral de l’Ajuntament per seguir demanant la complicitat de la ciutadania per assolir els objectius de recollida selectiva, reciclatge i de sostenibilitat”.\nEl temps al Maresme: ambient estable al matí i nuvolades a la tarda\n19 octubre, 2019 Josep Lluís Vidal Maresme, Portada, Societat 0\nEl Centre de Valorització Integral de Residus del Maresme -ubicat a Mataró- compta amb una nova línia de separació de vidre que ha entrat en funcionament aquest passat estiu. La nova instal·lació, que ha tingut un cost d’1,8 milions d’euros, …


L'aeroport de Barcelona suma un altre destí intercontinental: Etiòpia\nEthiopian Airlines operarà quatre vegades per setmana la ruta Addis Abeba-Madrid amb parada a Barcelona\nBarcelona - Dimecres, 03/01/2018 | Actualitzada 04/01/2018 - 15:04\nL'aeroport de Barcelona-el Prat sumarà aquest any un nou destí intercontinental, en aquest cas a l'Àfrica. Es tracta d'Etiòpia, gràcies a l'aposta de l'aerolínia de bandera del país, Ethiopian Airlines.\nLa companyia, que ja opera la ruta Addis Abeba-Madrid des del 2015, modificarà a partir del juny aquesta ruta per sumar una escala a Barcelona del vol, i això implicarà que Barcelona guanyi un altre destí intercontinental a partir d'aquest mes.\nD'aquesta forma, Ethiopian Airlines operarà els vols entre Addis Abeba i Madrid amb parada a Barcelona quatre vegades per setmana. La durada dels vols des de Barcelona serà de sis hores i cinc minuts, i els bitllets ja es poden comprar. La ruta serà operada amb un B787 amb 270 seients.\nTemes: Etiòpia Aerolínies Transport aeri Aeroport de Barcelona


Mamut | Tigre | Bou mesquer | Rinoceront llanut | Bisont | Ós | Cèrvol | Cavall Equus stenonis\nEl Mamut llanut (Mammuthus primigenius)\nEn l’idioma finès la paraula “mamut” significa “talp de terra”. La gent que trobava restes de mamuts pensava que pertanyien a animals subterranis, que morien si sortien de sota terra i els tocava la llum del Sol.\nEls mamuts es van originar a Àfrica, a partir dels avantpassats dels elefants africans, fa uns 3,5 milions d’anys. A mesura que van migrar cap al nord, van desenvolupar adaptacions per sobreviure al fred. El seu cos estava cobert d’una llana densa i molt llarga (arribava a fer 80-100 cm de longitud), i sota la pell tenien una gruixuda capa de greix. Els seus ullals, molt grans i corbats, podien apartar la neu i buscar menjar. La trompa era molt mòbil, amb un mecanisme prènsil que li servia per arrencar l’herba i altres plantes. El mamut era capaç de mastegar els vegetals més aspres gràcies a les seves dents, semblants a una ratlladora. Les dents canviaven 5 vegades durant la vida de l’animal. Un mamut podia arribar a menjar dins a 200 kg al dia. Els ullals podien pesar fins 200 kg, i tenir una longitud de 4,5 m (en comparació, els ullals d’elefant assoleixen els 3 m). Els propis mamuts podien arribar a pesar més de 6 o 7 tones, i la seva altura arribava als 4 m. Podien arribar a viure uns 70 o 80 anys, edat en la que perdien les seves últimes dents, i com a conseqüència morien de gana.\nEls mamuts habitaven des del sud d’Espanya fins a Amèrica. Fa aproximadament 10.000 anys, quan va acabar l’edat glacial, els mamuts van començar a extingir-se. Les causes de l’extinció semblen una combinació de la reducció de territoris habitables i l’efecte de la caça humana. La pujada de temperatures d’aquell període va fer que els mamuts que quedaven emigressin cap al nord. Els últims mamuts van viure a l’illa de Wrangel, on estaven molt prims degut a l’escassetat de menjar. Van desaparèixer definitivament fa uns 3.700 anys, al voltant del temps de la construcció de les piràmides d’Egipte. L’home primitiu consumia carn de mamut, i amb la pell es feia roba. A partir dels ossos feia armes de caça, i amb els ullals (fets d’ivori), fabricava els primers complements i joieria de la humanitat. Fins i tot podia construir cabanyes amb els ossos, ullals i pell de mamut.\nEl Tigre de dents de sabre (Smilodon)\nMultitud de mamífers depredadors han desenvolupat dents de sabre, de manera completament independent. Fins i tot va existir un marsupial amb dents de sabre, el Thylacosmilus (parent de koalas i cangurs). El nom “tigre de dents de sabre” es sol fer servir per a referir-se a l’animal més icònic que tenia aquesta mena de dents: Smilodon sp. Tanmateix, existeixen espècies diferents que també es coneixen popularment com a “tigre de dents de sabre”. Cap dels mamífers que tenia dents de sabre és predecessor dels tigres actuals.\nLes troballes del paleontòleg espanyol Jorge Morales demostren que un tigre de dents de sabre de talla mitjana (Megaentereon sp.) habitava a Espanya. Es van trobar uns 30 esquelets d’aquest animal a 30 quilòmetres al sud de Madrid, amb una edat de 9-10 milions d’anys. També s’han trobat restes d’aquest animal a la Serra d’Atapuerca (Burgos).\nDurant l’edat glacial, hi havia tigres de dents de sabre per tot arreu, excepte a Austràlia i l’Antàrtida. Els darrers tigres de dents de sabre es van extingir fa uns 9.000 anys, a causa de l’extinció dels grans herbívors dels que s’alimentaven. El tret més característic d’aquesta mena de carnívors eren els seus grans canins superior, que podien assolir el 18 cm de longitud. L’espècie més coneguda, Smilodon fatalis, podia obrir la boca amb un angle de 120º, i feria de mort a les preses amb els llargs canins. Era més corpulent que el lleó, pesava 35 kg, i tenia el cap gran i la cua curta.\nEs creu que Smilodon fatalis immobilitzava les preses, i emprava els canins per mossegar la gola i matar la víctima ràpidament. Caçaven en grup i s’organitzaven en bandades, com els lleons actuals.\nEl Bou mesquer (Ovibos moschatus)\nEl bou mesquer, a diferència dels altres animals de l’edat glacial, no es va extingir ni es va transformar en una altra espècie, per això el podem observar avui en dia. El nom de bou mesquer ve de l’olor de mesc que secreten les glàndules infraorbitals, especialment en l’època de zel. A Euràsia, es van exterminar els últims bous mesquers salvatges fa uns 200 anys.\nAquests animals poden mesurar 1,5m d’alçada en creu i fins a 2,5m de llargària. Tenen un pes de fins a 300kg. Són animals robusts, amb cames curtes i coberts d’una llana llarga i densa de color castany fosc. La llana amaga la cua, el coll curt i ample tampoc es distingeix. Les banyes són encorbades, amb una base molt prominent. Aquests artiodàctils (ungulats de peülla parella) formen ramats (de 20 a 30 caps), mengen líquens, molsa i herba. El bou mesquer s’assembla a un bou només en la seva aparença, en realitat és molt més proper anatòmicament a les ovelles i els bens. Per protegir-e del fred i els depredadors, aquests animals es disposen formant un cercle. La perifèria l’ocupen els mascles, les femelles i les cries queden protegides al centre de la rotllana. D’aquesta manera, el ramat queda protegit. Els romans utilitzaven aquesta formació en la tàctica militar, la tortuga, protegint-se en grup amb els escuts, com si es tractés d’una closca de tortuga.\nEl interès de l’home prehistòric pels bous mesquers queda demostrat en les pintures rupestres d’Altamira i les escultures naturalistes que es van trobar al campament d’Atapuerca. Avui en dia, els bous mesquers habiten a Groenlàndia, Alaska i a les illes de l’arxipèlag àrtic canadenc. Van ser introduïts a l’arxipèlag Svalbard (Noruega), Rússia, i altres indrets del cercle polar àrtic.\nEl Rinoceront llanut (Coelodonta antiquitatis)\nLes banyes de rinoceront llanut són molt difícils d’aconseguir, però el Museu del Mamut de Barcelona disposa d'alguns exemplars. Els estudis han confirmat que la banya nasal del rinoceront era plana en vida de l’animal. La part davantera d'algunes banyes d’aquests animals està desgastada perquè les utilitzava per apartar la neu amb moviments rotatoris del cap i alimentar-se de l’herba que hi havia a sota.\nEls seus parents tropicals no tenen aquest problema i per això les seves banyes són arrodonides sense efecte de desgast. A diferència des rinoceronts actuals, l’envà nasal del rinoceront llanut està completament calcificat, ja que al sotmetre la banya a esforços considerables era necessari un reforç addicional. A això també contribuïa la regió occipital del crani molt desenvolupada, que servia de lloc addicional per fixar el potent sistema muscular. La segona banya, la de darrera, també era bastant llisa. És cert que l'animal no podia tocar el terra amb aquesta banya, però podia usar-la per aturar els atacs d’un rinoceront rival. Un exemple de duel dels rinoceronts llanuts està gravat a la paret de la cova de Chauvet al Sud de França.\nLa banya del rinoceront llanut està feta de pèls compactats. No es conserva com a fòssil, però el permafrost n’ha preservat algunes congelades dintre el gel. Els nostres avantpassats van trobar rinoceronts antics, els van caçar i van deixar les seves imatges en les parets de les coves de França i Espanya.\nEl cos d'aquests gegants, originaris de l'Índia, assolia les 4 tones de pes, mesurava 2m d’alçada i fins a 3,8 m de longitud. Durant l'Edat glacial (fa 50 000–120 000 anys) habitaven els vasts territoris des dels Pirineus fins a la península de Chukchi.\nEl Bisó estepari (Bison priscus)\nAvui en dia, la paraula “bisó” ens fa pensar ens fa pensar en les Grans Planes del Nou Món. Tanmateix, les dues espècies de bisons actuals tenen un ancestre asiàtic, que va aparèixer al sud d’Àsia fa un milió d’anys. Llavors el bisó va arribar a Europa fa uns 700 000 anys, i a Amèrica del Nord fa 500 000 anys.\nEls exemplars més grans de bisó americà arriben als 2 metres d’altura, 3 metres de longitud, i pesen fins a 1,5 tones. L’ancestre del bisó americà, el bisó estepari, pesava fins a 2,5 tones. Entre els extrems de les banyes hi havia una distància d’un metre, prou espai com per a que 4 persones hi puguin seure.\nExisteixen magnífics retrats d'aquests bisons a les coves de Altamira i altres coves prehistòriques. El 1979, buscadors d’or a Alaska van descobrir una mòmia pertanyent a un bisó de 8-9 anys d’edat. El van anomenar Blue Babe, ja que tot el seu cos estava cobert amb un mineral de color indi. L’excel·lent estat de conservació va permetre reconstruir els darrers dies del jove bisó. El morro té marques de queixalades de lleó americà (una dent es va trencar i va quedar incrustada en el crani), el coll té senyals d’esgarrapades, i la part posterior té ferides profundes fetes per un altre lleó. La batalla reconstruïda s'assembla a una escena de caça de lleones africanes d'avui: una d'elles ataca per l'esquena i intenta abatre la presa, i una altra estreny les mandíbules al morro de la víctima per escanyar-la. El jove bisó va morir, i els lleons van devorar part del cos. Ja que la cacera va tenir lloc a l’hivern, el cadàver es va congelar ràpidament, i els carronyaires gairebé no el van malmetre. Això va succeir fa 36 000 anys.\nAvui dia existeixen dos tipus de bisó: el bisó europeu i el bisó americà. Els bisons són parents dels bous, aquest va evolucionar del bou salvatge, però és un parentesc llunyà.\nL’Ós cavernari (Ursus (Spelearctos) spelaeus)\nL'ós cavernós o ós de les cavernes està entre els omnívors més grans de l'edat glacial: assolia els 4 metres de longitud i el seu pes màxim era d'uns 800–900kg. Era tan gros que el cap tot sol feia mig metre de llarg, com es pot veure en el Museu del Mamut de Barcelona. No obstant això, l'ós cavernós era menys perillós del que semblava: no era feroç, sinó tranquil i lent. S'alimentava d’arrels i només la gana podia fer-li atacar a un animal o a un home.\nNormalment aquests animals s’establien en cavernes per al somni hivernal, d'aquí ve el seu nom. Els homes de Neandertal van començar a caçar l’ós, fa 80.000 anys, per a apropiar-se de les cavernes que l’animal ocupava. La carn i el greix eren profitoses i nutritives, les pells servien de roba i de llit. El gegant cavernós no tenia manera de defensar-se de la gent armada amb llances esmolades i foc. Fou la caça dels homes prehistòrics, i no pas el canvi climàtic, el que va causar l’extinció d’aquesta espècie. L’ós de les cavernes no és l'antecessor dels óssos bruns i blancs d'avui. Els óssos cavernosos habitaven tota Europa, les seves restes són bastant comunes a Espanya.\nL’ant (Alces alces)\nFa poc temps vivia a la Terra un cérvol impressionant. Tenia una altura de fins a 3 metres, i posseïa unes banyes magnífiques, les més grans que han existit mai. Les banyes assolien una envergadura de 3-4 metres i un pes de 38 quilos. En comparació, els cérvols actuals tenen banyes que pesen 18 quilos i una envergadura que no supera el metre i mig. Per la seva grandària, el nom científic del cérvol prehistòric és Megaloceros, que significa “banyes gegants”. Generació rere generació, la mida de les banyes va anar augmentant, i la seva part superior va adquirir gradualment forma de pala. El nombre de puntes també va augmentar.\nEl cérvol gegant preferia pasturar en les vastes planes cobertes d'herba i arbustos, i evitava els boscos, on les banyes li suposaven un obstacle. Es movien amb rapidesa per llocs pantanosos gràcies als seus cascos amples.\nEls cérvols gegants eren contemporanis de l'home antic, però els humans gairebé no els caçaven. En el cas d’aquesta bèstia prehistòrica, les investigacions apunten al canvi climàtic i les banyes com els responsables de la seva extinció. Es pensa que les banyes gegants s’empraven en combats rituals per aconseguir aparellar-se, o en exhibicions per a impressionar les femelles. Només els mascles tenien banyes. Aquests perdien les banyes a la tardor, i durant la primavera creixien noves banyes. Els minerals necessaris per a fer les banyes procedien dels vegetals i de l’esquelet de l’animal. Després de la primavera, era necessari restituir els ossos de l’esquelet amb nous minerals procedents de la dieta. Un canvi climàtic va causar l’escurçament de la primavera i l’empobriment de la vegetació, de manera que el cérvol prehistòric va tenir moltes dificultats per obtenir els minerals necessaris. Així doncs, les banyes, símbol de poder i força, podrien haver conduït aquesta espècies a l’extinció.\nEl cérvol gegant no és parent proper de l’ant actual. Té unes banyes amb una envergadura de 2 metres i un pes de 35 quilos. Els ants muden les seves banyes cada tardor i les els tornaven a sorgir cada primavera, a raó d’uns 2.5 centímetres diaris.\nEl Cavall del Lena (Equus stenonis) va ser una espècie de cavall antic molt difosa a Europa fa un milió d'anys. La història evolutiva del cavall està ben documentada. Van passar 60 milions d’anys entre els cavalls actuals i els primers cavalls, que eren de la mida d’una guineu i tenien 5 dits.\nSegons les restes fòssils, fa 10 mil anys (a la fi de l'Edat glacial), Europa era habitada per milions de cavalls, que pasturaven per les estepes. Tots ells pertanyien a la mateixa espècie de cavall salvatge.\nEl canvi climàtic i l’avenç dels ecosistemes forestals (en detriment de les estepes) va reduir la seva quantitat d'una manera considerable. També els va perjudicar la caça dels homes prehistòrics. A Europa, el cavall salvatge va enrarir ja fa 4 mil anys, però dues subespècies encara existien a la natura fins fa poc: el tarpan i el cavall de Przewalski. Els parents més propers del cavall salvatge són les zebres, els ases i els onagres.\nEn territori espanyol s’han trobat centenars de milers de restes fòssils, amb esquelets complets de cavalls antics. Els homes prehistòrics que van conviure-hi van fer-ne nombroses impressions rupestres.


pàgina del Parc Golfet, a Calella de Palafrugell: d’octubre 2012\nPalafrugell entra a l'Associació de Municipis per la Independència i l'alcalde s'absté\nPalafrugell va aprovar ahir amb una folgada majoria –11 vots favorables, 3 de contraris i 5 abstencions– l'adhesió a l'AMI, que fa un any només havia aconseguit els 4 vots favorables d'ERC i la regidora de CiU, Begonya Montalban. Aquest cop, després que el debat independentista hagi pujat de temperatura en els últims mesos, només hi van votar en contra el PP i PxC. Dos edils de l'Entesa –Ana Recio i Guillem Genover– es van abstenir, igual que tres regidors del PSC: Xavier Rangel, Xavier Rocas i l'alcalde, Juli Fernández. El primer edil, i cap de cartell dels socialistes gironins pel 25-N, va explicar els motius de l'abstenció: “Primer de tot sóc alcalde i em dec a tots els ciutadans, a aquells que volen la independència, però també a aquells que no la volen.” Més enllà de l'adhesió, celebrada des del col·lectiu local de l'Assemblea Nacional Catalana, el plenari haurà de decidir més endavant com se sufraga la quota d'adhesió a l'AMI. Una opció és que vagi a compte de les retribucions dels edils que ahir van donar suport a l'ingrés.\nEl PSC, pel referèndum. L'altra moció de CiU, en suport a la resolució del Parlament de Catalunya, per l'exercici del dret a l'autodeterminació, sí que va rebre ple suport dels regidors de la federació, el PSC, Entesa i ERC. Per contra, el PP i PxC també s'hi van oposar.\nPalafrugell entra a l'Associació de Municipis per ...


Llet El Castillo - Original de Lleida desde 1932 | Productes\nEl Castillo és una marca apreciada pels seus valors tradicionals i nutricionals, per la seva naturalitat i confiança, aspectes que el consumidor percep gràcies al seu excel·lent sabor. Se sotmet a un procés tèrmic anomenat uperització que utilitza temperatures molt altes (150º) durant un temps molt curt (4 segons) assegurant així l’eliminació de tots els microorganismes, però conservant intacta tota la seva puresa. L’envasament asèptic de la llet uperitzada garanteix la llarga conservació del producte (3 mesos), encara que es mantingui a temperatura ambient.\nLLET SENCERA UHT\nAquesta llet natural se sotmet a un procés tèrmic anomenat UPERITZACIÖ que fa servir temperatures molt altes (150º) en un temps molt curt (4 segons) i assegura la destrucció de tots el microorganismes tot i conservar la seva puresa. L´envasat asèptic de la llet uperitzada garanteix la llarga consevació del producte (3 mesos) tot i mantenir-la a temperatura ambient. Un cop obert l´envàs cal mantenir-lo en fred i consumir en els 2 o 3 dies següents.\nValor energètic kj 264 660\nGreixos g 3,6 9,0\nde les quals saturades g 2,5 6,3\nHidrats de carboni g 4,7 12\ndels quals sucre g 4,7 12\nProteïnes g 3,0 7,5\nCalci mg 120 300\n(14% VRN)* (38% VRN)\n* VRN: Valors de Referència Nutricionals (Un got conté 250ml) Aquest envàs conté 4 racions de 250ml.\nIngesta Diària de Referència per a un adult: 8.400 KJ / 2000 kcal.\nUna dieta variada i un estil de vida saludable contribueixen a preservar la salut.\nLLET SEMIDESNATADA UHT\nValor energètic kj 194 485\nGreixos g 1,6 4,0\nde les quals saturades g 1,1 2,8\nHidrats de carboni g 4,8 12\ndels quals sucre g 4,8 12\nProteïnes g 3,1 7,8\n(15% VRN)* (38% VRN)\nValor energètic kj 143 358\nkcal 34 85\nGreixos g 0,3 0,8\nde les quals saturades g 0,2 0,5\nProteïnes g 3,2 8,0\nLa llet en botella té un procés d´esterilització que li dona un sabor especial molt identificat pels consumidors. A més, aquest procés permet donar més caducitat que el UHT. La botella d´1,5 litres és l´envàs més utilitzat, després del bric, en el mercat lacti general.\nLLET SEMIDESNATADA ESTERILITZADA\nCalci mg 120 (15% VRN)* 300 (38% VRN)*\nVit. A µg 120 (15% VRN)* 300 (38% VRN)*\nVit. D µg 1,5 (30% VRN)* 3,8 (75% VRN)*\nLLET SENCERA ESTERILITZADA 1,5 litres\nLa llet en ampolla té un procés d´esterilització que li dona un sabor especial molt identificat pels consumidors. A més, aquest procés permet donar més caducitat que el UHT. La botella d´1,5 litres és l´envàs més utilitzat, després del bric, en el mercat lacti general.\nLLET DESNATADA ESTERILITZADA\nValor energètic kj 155 388\nkcal 37 93\nGreixos g 0,5 1,3\nde les quals saturades g 0,3 0.8\nLes nates per a El Castillo s’obtenen a partir de les mes pura i fresca llet de vaca, considerant tot el seu deliciós sabor.\nNATA ESPECIAL PER MUNTAR\nLa nata per muntar El Castillo s´obté a partir de la llet de vaca més pura i fresca per a conservar el seu agradable sabor. Es presenta en format d´1 litre amb un nivell de matèria grassa del 35,1% i la fa ideal per acompanyar diferents postres: maduixots, flams, gelats, etc. Se sotmet al tractament UHT per garantir-hi la llarga durada i les condicions asèptiques. Tot i que aquest tractament permet el manteniment a temperatura ambient es recomana la conservació del producte en condicions de refrigeració (sense arribar a congelar) per tal d´afavorir el muntatge i la seva estabilitat posterior. Un cop muntada cal conservar-la en fred.\nValor energètic kj 1.386\nGreixos g 35\nde les quals saturades g 25\nHidrats de carboni g 3,0\ndels quals sucre g 3,0\nProteïnes g 2,2\nSal g 0,10\nVitamina A ug 343 (43% VRN)\nVitamina D ug 0,9 (18% VRN)\nNATA ESPECIAL PER CUINAR\nLa nata per cuinar El Castillo s´obté a partir de la llet natural mitjançant un procés de centrifugació. Se sotmet a un tractament UHT que garanteix la llarga conservació del producte. Es presenta en format d´1 litre i 200 ml. Pel seu contingut en greixos (18% M.G.) és ideal per enriquir qualsevol plat.\nValor energètic kj 802\nGreixos g 18\nde les quals saturades g 12\nHidrats de carboni g 5,5\ndels quals sucre g 3,8\nProteïnes g 2,5\nVitamina A ug 172 (22% VRN)\nLa nata muntada en spray El Castillo s´obté de la separació parcial de la nata de la llet de vaca. Es tracta d´un protocol UHT amb un contigut en matèria grassa del 33%. És un sistema fàcil, còmode i ràpid per fer-lo servir de forma instantània tans cops com sigui ja que està envasat sota pressió. A més està ensucrat i és un complement ideal per arrodonir qualsevol postre.\nValor energètic kj 1.377\nGreixos g 31\nde les quals saturades g 22\nHidrats de carboni g 11\ndels quals sucre g 11


L'equip de govern rebutja la moció d'Olot En Comú sobre les zones blaves - Garrotxa Digital\nComentaris tancats a L’equip de govern rebutja la moció d’Olot En Comú sobre les zones blaves\nL’altra moció rebutjada al darrer ple per l’equip de govern d’Olot va ser la d’Olot En Comú que demanava millores per als usuaris de les zones blaves al centre de la ciutat. Els comuns reclamen descomptes en base al previst pel Pla de Mobilitat Sostenible de l’Ajuntament.\nLa zona blava d’Olot suposa l’1,8% de places d’aparcament en calçada. Són 382 places, de les quals el 13% es troben al casc antic de la ciutat, on hi ha dèficit d’aparcament residencial. El Pla de Mobilitat Sostenible d’Olot preveu la possibilitat que l’aparcament en calçada del Casc Antic quedi configurat en quatre tipus: zones blaves, zones verdes per a residents, places per a persones amb mobilitat reduïda, que es preveuen augmentar, així com places reservades per a càrrega i descàrrega. El pla també proposa complementar l’augment de l’oferta d’aparcament amb l’adaptació de les tarifes. Es proposa fer una oferta cada 10 tiquets i fer més fàcil l’ús de la zona blava. La planificació temporal d’aquestes accions preveia fer l’estudi i execució de la gestió integral de l’aparcament amb previsions econòmiques per als 6 primers anys. Olot En comú denuncia que fins ara no s’ha fet res. Creuen que el previst pel pla xoca frontalment amb la concessió actual de l’explotació de les zones blaves a una empresa externa. En una moció presentada al ple, Olot En Comú ha demanat que es porti a terme el previst en matèria d’aparcament fins al 2018. També demana renegociar amb l’empresa concessionària de les zones blaves perquè la primera mitja hora d’aparcament sigui gratuïta.\nL’equip de govern considera que la mitja hora gratuïta no afavoriria la concessió. Creu que és important preservar l’equilibri econòmic de la concessió. També considera que la implementació del Pla de Mobilitat és complexa perquè s’hi han de destinar partides específiques en el pressupost ordinari. La moció no va prosperar en ser rebutjada pels regidors de l’equip de govern.\nJa entrada la nit, Olot va viure ahir un emotiu fi de festa amb el ball amb espelmes amb la faràndula, amb els comiats del cap de geganters Pim Torrablba, el capità de cavallets Francesc Sagristà i la flabiolaire Agnès Algueró. Els nous regidor i director…


El 6è festival Ull Nu aposta pels llargmetratges d'autor | Cultura\nEl festival Ull Nu, que enguany canvia de firma i passa a anomenar-se Festival de cinema emergent d'Andorra, ha decidit apostar en aquesta sisena edició per la presència de llargmetratges d'autor, operes primes i realitzades per menors de trenta-cinc anys, per seguir creixent i aportar quelcom nou. Aquesta és una de les principals novetats que es podran veure entre el 28 de febrer i el 3 de març a les principals infraestructures del Centre Històric d'Andorra la Vella, com el Centre de Congressos, la Llacuna o el Teatre Comunal. Els quatre llargmetratges escollits i que competiran en concurs són 'Estiu 1993', 'Entre la ola y la roca', 'El dulce sabor del limón' i 'Júlia ist'.\nAmb tot, se segueix apostant pels curtmetratges de joves talents d'Andorra, França i Espanya i en aquesta sisena edició l'equip ha rebut un total de 400 curts, dels quals se n'han seleccionat 21, que seran els que s'emetran durant els dies que duri el festival i els que entraran a concurs. Aquesta vegada, però, tots els curtmetratges competiran entre si i no dividits per blocs, com en les edicions passades. Hi haurà un total de set premis, tots amb una dotació de 800 euros i un premi de 1.500 euros per als films de llarga durada.\nEl projecte manté la intenció de “continuar creixent i acostar el cinema emergent als espectadors del país”, tal com ha apuntat el director del festival, Hèctor Mas. De la seva banda, el cònsol menor d'Andorra la Vella i conseller delegat de Joventut, Marc Pons, ha destacat la col·laboració que la corporació manté amb el festival des del 2005, que va començar com una mostra audiovisual de joves creadors i que avui s'ha consolidat com l'esdeveniment audiovisual de referència dels Pirineus. "Per nosaltres aquest festival és com un fill al què hem donat les eines perquè s'independitzi, creixi i emprengui el seu propi camí", ha assenyalat.\nTant en el cas dels curts com en els films de llarga durada serà el jurat qui decidirà qui s'emporta cada premi. Aquest any està format per la guionista i directora, Lara Izagirre, l'actor Isak Férriz, la periodista Estefania Gracia i per Alba Paz. La gala d'entrega de premis es farà el diumenge al vespre i serà conduïda per Mireia Guilell i la cloenda comptarà amb el toc final del duet de música 'Ladilla rusa'.\nA més de la projecció de totes aquestes obres, Ull Nu també ha previst altres activitats paral·leles i complementàries com l'emissió del film 'Pieles' i el posterior col·loqui amb la protagonista de la pel·lícula i nominada al Goya a actriu revelació, Itziar Castro. També es farà una taula rodona per parlar sobre els nous formats i el futur de l'audiovisual i també s'exportarà el cinema més alternatiu a les escoles del Principat amb l'activitat 'Docs&Teens' i la projecció del 'Joana Biarnés, una entre tots'.\nLa programació i tots els detalls del festival es poden consultar en aquest enllaç.


Festival de dansa a benefici d'Oncolliga, demà a La Gorga\nL’esdeveniment està organitzat per l’Escola de Dansa Georgina Ors, l’Espai Miram Klap Dansa Urbana i l’Escola Girona En Dansa.\nEl Teatre La Gorga de Palamós acull demà dissabte el Festival Solidari de Dansa, a benefici de la Fundació Oncolliga Girona. L’esdeveniment està organitzat per diferents escoles i col·lectius de dansa. L’espectacle es farà a partir de les sis de la tarda i els assistents podran fer les seves aportacions a través d’un sistema de taquilla inversa.\nAixò vol dir que el públic pot entrar lliurement al teatre i, a la sortida, fer una aportació voluntària. Els diners que es recaptin es destinaran a finançar els programes que té Oncolliga per ajudar els malalts de càncer i les seves famílies. Hortènsia Doporto és la delegada a Palamós de la Fundació Oncolliga Girona.\nEl muntatge artístic l'han organitzat l'Escola de Dansa Georgina Ors, l'Espai Miram Klap Dansa Urbana i l'Escola Girona En Dansa. Georgina Ors ha explicat avui a l'espai cultural de Ràdio Palamós 'Fila zero' què faran.\nLes entrades per aquest Festival Solidari de Dansa a benefici de la Fundació Oncolliga Girona es poden reservar a través del web lagorga.cat i a les oficines municipals de Cultura.\n04/09/2017 - Societat La botifarrada d'Oncolliga suma 2.300 euros pels malalts de càncer\n09/05/2017 - Societat Oncolliga Palamós prepara l'arrossada popular solidària


Enric I. Canela » 2015 » setembre » 04\nPosted in Articles Enric I. Canela, Universitat on setembre 4th, 2015 1 Comment »\nEnric I. Canela Avui s’ha inaugurat el curs a la Universitat Rovira i Virgili. Abans el professorat ens assabentàvem d’aquestes coses. Ara no se n’assabenta ningú. Llegeixes la notícia a posteriori. Avui he sabut la cosa gràcies al Twitter. No és el primer any que passa això. Potser m’ha arribat algun anunci via correu electrònic, […]


L´Uni Girona tanca el joc interior amb una promesa americana - Empordà\nL´Uni Girona tanca el joc interior amb una promesa americana\nAmanda Dowe, de 22 anys, viurà a Fontajau la primera aventura fora dels EUA després de destacar amb la Universitat de Nord Carolina\nAmanda Dowe en un partit amb la Universitat de Nord Carolina la temporada passada. diari de girona\nGIRONA | JORDI ROURA Divendres que ve l'Spar Uni Girona obrirà la pretemporada d'una nova campanya a la Lliga Femenina i en els darrers dies ha anat accelerant els moviments per conformar, novament, una plantilla de plenes garanties. Si fa uns dies s'anunciava una contractació espectacular com la de Charde Houston, ahir el club va fer públic que completarà el joc interior amb una jove promesa nord-america. Amanda Dowe, de 22 anys, viurà a Fontajau la seva primera experiència internacional després de tancar el curs passat l'etapa a la Universitat de Nord Carolina-Charlotte. Els números del curs passat permeten ser optimistes sobre què pot aportar: 11 punts, 11'7 rebots i 1'2 taps per partit. "La seva arribada respon a la necessitat de defensar, rebotejar i intimidar. L'èxit de la temporada dependrà en bona mesura de l'encert d'aquesta peça", reflexionava ahir l'entrenadora Anna Caula.\nL'Uni, a pesar de les seves limitacions pressupostàries, ha aconseguit fitxar una jugadora alta (1'93) amb gran capacitat atlètica i molt valuosa a l'hora de rebotejar. Inicialment a Girona s'havien plantejat oferir la continuïtat a Bravard, però la nord-americana no va acceptar la retallada del sou que si que van aprovar les altres jugadores que s'han renovat i se la va descartar. Amb Dowe, l'Spar Uni Girona tanca el joc interior després de la ja anunciada arribada de la versàtil Houston i de la renovació de Jael Freixenet, que permet un joc més obert. Amanda Dowe arribarà a Girona el proper 6 de setembre per començar puntualment amb la resta de l'equip (només faltarà Houston) els entrenaments de pretemporada.\nChatzinikolaou és la següent\nL'Uni anunciarà també en les properes hores l'arribada de l'anotadora grega Olga Chatzinikolaou (Zamora), amb la qual cosa la plantilla es donarà pràcticament per tancada, només a l'espera d'un darrer fitxatge si sortís la possibilitat. Les joves Comellas, Jodar, Ros, Diao Jou i Iho López s'entrenaran amb el primer equip i estaran en la seva dinàmica.


HAJNÓWKA, QUIN BON PRINCIPI – Garrotxa Jove\nEm dic Lluna Aumatell Pujol, tinc 18 anys i soc nascuda a Olot, La Garrotxa. Gràcies al Consell Comarcal (entitat d’enviament), la meva assistent de Joventut, el Cos de Solidaritat Europeu, A3Teatr (companyia de teatre on hi soc voluntària) i les meves ganes, estic començant una aventura meravellosa.\nHajnówka és una ciutat a 6 quilòmetres amb la frontera de Bielorússia, tocant el bosc primaveral més gran d’Europa i formant part de l’Est de Polònia. Hi viuen uns vint mil habitants, poc més petit que casa nostra, però amb un caire diferent, l’atmosfera d’aquest petit lloc és com entrar dins un llibre de misteri i fantasia.\nÉs un plaer poder anar al mercat i comunicar-te mínimament amb polac, poder entendre quatre coses del que la gent diu pel carrer, i això és gràcies a les classes que fem cada dia amb l’Iwona, ens ensenya coses bàsiques per poder-nos comunicar.\nPodria explicar-vos el fet (més aviat negatiu) de no poder veure el sol cada dia i tenir la foscor tocant la porta a les tres del migida, també el conviure amb un fred valent, però estic envoltada de gent amb moltes ganes d’estimar el que ens espera i de fer caliu a casa nostra. Comparteixo apartament amb quatre noies, Armènia, Georgia, Espanya i França, a casa parlem Anglès principalment, tot i que ja comencem a introducir el polac i ens ensenyem els nostres respectius idiomes.\nNova convocatòria de Joves en Pràctiques 2021\n2 de desembre de 2021 10 de desembre de 2021\n13 de desembre de 2019 2 de març de 2020\nEMOTIESPAI, servei d’acompanyament emocional a joves


L’aeroport de Menorca tanca amb creixement la temporada d’estiu i afronta la d’hivern amb increment de places del 8,4% - Noticias de menorca - PORTALDETUCIUDAD\nEl conseller de Mobilitat i Habitatge, Marc Pons, acompanyat per la presidenta del Consell de Menorca, ha presidit avui la reunió del Consell General del Comitè de Desenvolupament de Rutes de l'aeroport de Menorca, durant la qual s'ha fet balanç de la temporada d'estiu i s'han apuntat les previsions de cara a la temporada d'hivern 2019-2020. En la reunió hi han participat també la directora de l'aeroport, Eva Valenzuela, i representants de la Cambra de Comerç de Menorca i de les associacions empresarials de CAEB i Pime de Menorca.\nEl conseller ha avançat que les dades, de creixement tant en operacions com en nombre de passatgers des del mes de gener i especialment en el mes d'agost, són molt positives i constaten el bon funcionament de l'aeroport.\nAixí, Marc Pons ha explicat que des de gener a agost, l'aeroport ha experimentat un creixement en el nombre de passatgers del 3% respecte de 2018. En aquest període han passat per l'aeroport 2.586.179 passatgers. En nombre d'operacions, se n'han registrades 23.065 operacions, un 2,9% més que en 2018.\nEl creixement ha estat especialment important l'agost, quan han passat per l'aeroport 689.632 passatgers, un 4,1% més que l'agost de 2018, tot superant el sostre màxim que s'havia registrat el 2006. Les operacions registrades han estat 5.541, un 3,4% més que en 2018.\nIgualment, durant la reunió s'han donat a conèixer també les previsions per a la temporada d'hivern 2019-2020, "les quals són igualment positives". En aquest sentit, Marc Pons han indicat que hi ha un 8,4% més de places previstes i un 3% més d'operacions que en la temporada d'hivern passada. A més a més, aquesta temporada se suma una nova ruta, entre Menorca i València, amb dues connexions diàries.\nFinalment -segons ha explicat el conseller- durant la reunió s'ha analitzat el Pla de Connectivitat de Menorca 2020-22. El pla fixa les línies estratègiques per a impulsar les iniciatives i activitats dirigides al desenvolupament del trànsit aeri dels pròxims dos anys per a la illa de Menorca.\nEl conseller ha destacat que aquest pla ha de marcar una estratègia comuna pública-privada sobre "cap a on hem d'orientar els esforços amb un horitzó fixat en el 2020".\nAvui s'ha analitzat el document elaborat per l'Agència d'Estratègia Turística de les Illes Balears (AETIB) i en les quatre setmanes vinents tant les institucions com les patronals faran les aportacions que estimin oportunes.\nHa avançat el conseller que el document identifica els mercats cap a on hauríem d'encaminar els esforços -centrats especialment en 12 països-, les principals ciutats i les companyies -un total de 32- que podrien cobrir aquestes noves rutes així com l'estratègia comuna a desenvolupar per aconseguir-ho.


Hotel Fuile 'E Mare Cala Liberotto Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel Fuile 'E MareLocalità Fuile 'E Mare Cala Liberotto, Sas Linnas Siccas, Cala Liberotto, Itàlia, 08028 - Veure al mapaExcel·lent8,1Basada en182comentarisHotel Fuile 'E MareVeure més fotos"Friendly staff, lovely pool, nice spacious room with small f..."FionaUnited KingdomplatjaVeure més fotosVeure totes les 38 fotosMolt bona ubicació 8,4Veure al mapa8,4UbicacióParticularitats que li encantaranWi-Fi gratuït en totes les habitacionsbartransport hotel/aeroportjardí\nSobre l'allotjamentDescripcióL'Hotel Fuile 'E Mare, envoltat d'un parc frondós amb vista sobre el golf d'Orosei, és una mansió renovada i única, a només 200 m del mar a la zona de Baronia. Ofereix Wi-Fi gratuïta a les zones comunes i una piscina exterior. A més, hi ha aparcament gratuït.\nAquest establiment es troba en una ubicació tranquil·la, a 10 km d'Orosei, i ofereix habitacions amb vista sobre el jardí o el parc. Les habitacions del Fuile 'E Mare Hotel presenten un mobiliari elegant i tradicional i disposen de TV i minibar.\nL'esmorzar se serveix cada dia a la terrassa amb vista sobre el mar. A l'establiment hi ha un bar i màquines expenedores. A més, els restaurants propers ofereixen descomptes a tots els clients.\nEs recomana un cotxe per explorar les boniques platges i la naturalesa del golf d'Orosei. Es poden llogar cotxes i bicicletes a petició.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxesservei de llançadora lloguer de bicicletestransport hotel/aeroport Coses a fer, maneres de relaxar-sejardípiscina [exterior] Àpats, begudes i refrigeribarmàquina venedora Serveis i comoditatscaixa fortamagatzem d'equipatgezona de fumadorsPer als nenshabitació familiar Accéss'admeten animals de companyia Disponible a totes les habitacionsaparell de televisiócalefaccióplat de dutxaarticles de tocadorempolles d'aigua de cortesia assecador de cabellmosquiter Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantSi teniu previst arribar a partir de les 20:00, cal que us poseu en contacte amb l'establiment amb antelació per organitzar el registre d'entrada més tard de l'habitual.\nL'aire condicionat està disponible per un suplement. Comentaris recents de clients


Amics arbres · Arbres amics: Penan\nBenvolgudes amigues i amics de la selva,\nles empreses de fusta Samling i Interhill amenacen la vida de les i els indígenes penan que viuen a Borneo. Les empreses destrueixen amb la tala del bosc no només el sosteniment de la vida dels penan, sinó que a més, els treballadors gats ataquen sexualment les dones a les comunitats, i fins i tot les nines i joves. Però les denúncies de les penan davant els responsables dels campaments maderers i davant la policia local han restat fins ara sense efecte.\nLes organitzacions socials de Malàisia i el Fons Bruno Manser, de Suissa, han fet públic aquest cas, i demanen a les autoritats competens de Malàisia que prenguin mesures immediates per aclarir els casos i prevenir futures agressions per a protegir les dones.\nAjudau-nos a pressionar a les autoritats signant una carta de protesta al govern malaisi mitjançant la nostra web:\nDifoneu aquesta acció entre qui puguin voler donar suport amb la seva signatura.\nMoltes gràcies i una salutació atenta per a tots vosaltres.\nPosat per Joan Vicenç a les 22:17


Mustika Guest House Haapsalu Estònia - Ofertes d'hotels amb els MILLORS DESCOMPTES EN LÍNIA\nMustika 5,, Paralepa, Haapsalu, Estònia, 90403 - Molt bona ubicació - Veure al mapa\nMés informació sobre Mustika Guest House\nPer als viatgers què vulguin captar les imatges i els sons de Haapsalu, Mustika Guest House és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMustika Guest House també ofereix moltes instal.lacions per enriquir la seva estada a Haapsalu. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, nevera, forn microones a cada habitació. L'hotel ofereix una excelent varietat d'instal.lacions d'oci, incloent sauna, esquí, parc infantil, jardí. Amb una localització ideal i amb comoditats imbatibles, Mustika Guest House no troba competidors en cap categoria.


Catalunya ha registrat un maig "lleugerament fred"\nPublicat 01/06/2016 19:09CET\nEl mes de maig ha estat "normal o lleugerament fred" a Catalunya especialment a punts del prelitoral, l'altiplà central, el Prepirineu i al vessant sud del Pirineu, però ha estat lleugerament càlid a la conurbació de Barcelona i al sud de Catalunya.\nSegons ha informat aquest dimecres el Servei Meteorològic de Catalunya (SMC) en un comunicat, aquests valors d'anomalia tèrmica han estat conseqüència de la circulació zonal que ha frenat l'entrada de masses càlides i de la presència de nuvolositat abundant durant el mes per les pertorbacions que han afectat la comunitat.\nA Sant Martí Sarroca (Barcelona), Certescan (Lleida), el Port del Comte (Lleida) o a la Tosa d'Alp (Girona) s'han registrat temperatures mitjanes de gairebé 1,5 graus menys.\nLa situació meteorològica ha estat caracteritzada per un desplaçament cap al sud del vent de l'oest que ha afavorit el pas de pertorbacions, que han afectat especialment la meitat nord de Catalunya.\nLa presència d'aire fred en altura ha afavorit, d'una banda, que la temperatura es mantingués a ratlla al llarg d'aquest mes, i per una altra, un caràcter tempestuós de la precipitació, cosa que ha donat una distribució molt irregular.\nEl mes ha estat normal o sec a gran part del territori, especialment al sector central del litoral i prelitoral i a Vic, i ha estat plujós al Pirineu central i oriental, la depressió central i el Prepirineu.


Down Towm Lisbon Apartment Lisboa Portugal - Ofertes d'hotels amb els MILLORS DESCOMPTES EN LÍNIA\nTravessa do Carvalho 37, Barrio Alto, Lisboa, Portugal, 1200-097 - Veure al mapa\nMés informació sobre Down Towm Lisbon Apartment\nAl visitar Lisboa, vosté es sentirà com a casa a Down Towm Lisbon Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDown Towm Lisbon Apartment també ofereix moltes instal.lacions per enriquir la seva estada a Lisboa. L'hotel ofereix Wi-Fi gratuït en totes les habitacions, transport hotel/aeroport, habitació familiar, servei de llançadora, lloguer de bicicletes per garantir el més gran comfort possible als seus clients.\nGaudiu de les comoditats d'alta gama com ara balcó/terrassa, ventilador, aparell de televisió, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Lisboa, el Down Towm Lisbon Apartment és el lloc perfecte per una estimulant i emocionant escapada.\nA partir de l’1 de gener de 2016, el preu total no inclou un impost municipal d’1 EUR per persona i nit que cal pagar en arribar a l’allotjament. Aquest impost s’aplica a les persones de 13 anys o més i pot arribar fins a un màxim de 7 EUR per persona. Cal que informeu el Down Towm Lisbon Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Els quatre diputats de Ciutadans que deixen el partit denuncien "la persecució de la discrepància"\nMari Carmen Sánchez exigeix als "trànsfugues" que tornin l'acta de diputat\n4 min. València 23/06/2017 11:27\n651x366 Els quatre diputats de Ciutadans durant la compareixença davant la premsa. / ACN / JOSÉ SOLER Els quatre diputats de Ciutadans durant la compareixença davant la premsa. / ACN / JOSÉ SOLER\nL'anunci dels diputats Alexis Marí, Alberto García, David de Miguel i Domingo Rojo que es donen de baixa com a militants de Ciutadans i que abandonen el grup parlamentari taronja a les Corts Valencianes per passar a formar part del grup de no adscrits ha esdevingut un atac contundent "als viratges" i a "l'incompliment de la paraula donada" per la formació que dirigeix Albert Rivera.\nEl primer que ha intervingut ha estat el diputat castellonenc Alberto García, que ha justificat la seva baixa com a militant de Ciutadans en l’aprovació dels pressupostos de l’Estat i en una desil·lusió per un partit on "sols es pot ascendir si es demostra lleialtat amb la direcció i no es manifesten posicionaments discrepants”.\n"Partit dirigit per la Gestapo"\nUn dels més durs ha estat el diputat Domingo Rojo, que ha afirmat que el partit està dirigit per " la Gestapo, on es controla tot, hi ha tractes vexatoris a companys i autèntics linxaments públics cap als dirigents crítics".\nEn el mateix sentit s'ha expressat l'exportaveu de la formació, Alexis Marí, parella de Carolina Punset, que el va precedir en el càrrec i també va dimitir per discrepàncies amb la direcció. Marí ha denunciat "gravacions d'àudio, captures de pantalla i converses amb exparelles" d'alguns diputats per aconseguir informació.\n"Els enderrocs del PP"\nAlberto García també ha denunciat que Ciutadans està sent dirigit per exmilitants del Partit Popular que "es troben més a la dreta que el PP, fins i tot, a l'extrema dreta, i que volen aconseguir amb Ciutadans allò que no van poder abastar amb la formació conservadora”.\nA més, García ha qualificat la seva formació de “timorata, sense iniciativa, i sempre esperant l’error del Partit Popular”.\nEn el mateix sentit s'ha manifestat Alexis Marí, que ha denunciat que "amb els enderrocs del PP no es pot fer un partit".\nMarí també ha denunciat la connivència amb el Partit Popular, que ha definit com la formació " més corrupta de la història". El líder de Ciutadans, Albert Rivera, també ha rebut les crítiques de l'exportaveu valencià, que ha qualificat Rivera de "fill polític de Rajoy".\nDe la mateixa manera, Alberto García ha criticat el relativisme ideològic de la formació i ha citat les declaracions de l'actual portaveu, Mari Carmen Sánchez, que ara fa unes setmanes va assegurar que el debat sobre si la formació és socialdemòcrata o lliberal és "una qüestió semàntica".\n540x306 La portaveu de Ciutadans, Mari Carmen Sánchez, amb els diputats i representants del partit. / EFE / GUSTAVO GRILLO La portaveu de Ciutadans, Mari Carmen Sánchez, amb els diputats i representants del partit. / EFE / GUSTAVO GRILLO\n"Que tornin l'acta de diputats"\nPer la seva banda, l'actual portaveu de Ciutadans a les Corts Valencianes, Mari Carmen Sánchez, ha comparegut acompanyada dels vuit diputats que junt amb ella es mantenen al grup parlamentari taronja, així com del portaveu autonòmic i regidor a l'Ajuntament de València, Fernando Giner.\nSánchez ha centrat el seu discurs a reclamar als quatre exdiputats que tornin l'acta perquè " els ciutadans van votar les sigles, i això apareix a la carta ètica que van signar. Hem de recordar que a dia d'avui els quatre són uns trànsfugues".\nLa portaveu de Ciutadans també ha rebutjat les crítiques sobre la suposada persecució de la discrepància a la formació que lidera Albert Rivera i ha assegurat que "jo em moc amb tota tranquil·litat, confio en els companys i no tinc constància de gravacions ni de captures de pantalla". En el mateix sentit que Sánchez, Fernando Giner ha exigit a Marí, García, De Miguel i Rojo que quan fan aquest tipus d'acusacions han de dir " noms i cognoms; és a dir, qui, quan, com i on".\n"Robar al partit i als votants"\nDes de la direcció estatal de Ciutadans també s'ha exigit als quatre diputats que renunciïn a la seva acta perquè tot i que els pertanyi legalment, "moralment" suposa "robar al partit i als votants" si romanen en les seves escons.\nAixí ho ha apuntat al Congrés el secretari general de Ciutadans, José Manuel Villegas, qui espera que la marxa d'aquests parlamentaris no amagui un " transfuguisme en majúscules" perquè acabin donant suport al govern tripartit del País Valencià.\nCiutadans demana als seus crítics que deixin l'escó i el partit